wannaphong/clean_thaiwikipedia huggingface dataset:
# ถนนวัชรพล
ถนนวัชรพล หรือ ซอยรามอินทรา 55 เป็นถนนด้านทิศตะวันออกของเขตบางเขนและทางทิศใต้ของเขตสายไหม เชื่อมต่อถนนรามอินทรากับถนนเพิ่มสิน จากการประเมินทุนทรัพย์ที่ดินรอบบัญชี พ.ศ. 2559–2562 ราคาที่ดินประเมินบริเวณถนนวัชรพล (คลองจรเข้บัวถึงถนนเพิ่มสิน) มีราคา 50,000-72,000 บาทต่อตารางวา

ถนนวัชรพลอาจแบ่งได้เป็น 2 ช่วงถนน ได้แก่ ถนนวัชรพลช่วงต้น (ถนนเดิม) และถนนวัชรพลช่วงปลาย (ถนนตัดใหม่) ในอดีตถนนวัชรพลช่วงต้นมีสภาพเป็นถนนคันดินตัดไปตามทุ่งนา ใช้สัญจรเฉพาะชุมชนพักอาศัยเกษตรกรรมที่ตั้งกระจัดกระจายไปตามท้องที่ สองฝั่งถนนยังไม่มีอาคารหรือบ้านเรือนใด ๆ มีแต่เพียงโรงเรียนรัตนโกสินทร์สมโภชบางเขน ในช่วงแรกถนนวัชรพลอยู่ภายใต้การดูแลของเขตบางกะปิโดยเริ่มตั้งแต่ถนนรามอินทราถึงคลองจรเข้บัว ต่อมา พ.ศ. 2529 เขตบางกะปิได้ปรับปรุงถนนจากถนนคันดินมาเป็นถนนคอนกรีตเสริมเหล็ก ให้รถยนต์สามารถสัญจรได้ โดยปรับปรุงตั้งแต่ถนนรามอินทราถึงคลองจรเข้บัวและซอยรามอินทรา 65 (ถนอมมิตร) มีขนาด 4 ช่องจราจร คันทางกว้าง 11 เมตร และเขตทางกว้าง 14 เมตร ไม่มีเกาะกลางถนนและทางเท้า และเขตบางเขนได้ตัดถนนวัชรพลเพิ่มขึ้นไปทางทิศเหนือจรดถนนเพิ่มสิน เป็นถนนลาดยางขนาด 2 ช่องจราจร คันทางกว้าง 4 เมตร

พ.ศ. 2537 มีการปรับปรุงถนนวัชรพลทั้งสองช่วง โดยปรับถนนให้เป็นถนนคอนกรีตเสริมเหล็กเหมือนกันและมีขนาดเท่ากัน คือ ขนาด 2 ช่องจราจร คันทางกว้าง 6 เมตร รวมถึงปรับปรุงถนนสายย่อยที่เชื่อมต่อกับถนนวัชรพล 

บริเวณถนนวัชรพลเป็นย่านที่อยู่อาศัยแบบบ้านเดี่ยวและศูนย์การค้า เช่น เวนิสช๊อปปิ้งพลาซ่า เวนิสดิไอริส เพลินนารี่มอลล์ เป็นต้น และบริเวณช่วงซอยรามอินทรา 57/1 และซอยรามอินทรา 59 (สวัสดิการ 2) ยังเป็นที่ตั้งของสถานีวัชรพลในรถไฟฟ้ามหานคร สายสีชมพู
# เมกุ ทานิกูจิ
เมกุ ทานิกูจิ (เกิด 12 พฤศจิกายน ค.ศ. 1998 โตเกียว ประเทศญี่ปุ่น) เป็นไอดอลชาวญี่ปุ่นและเป็นสมาชิกของวงเอเคบีโฟร์ตีเอต ในสังกัด  A.M.Entertainment ชื่อเล่น โอเมกุ  “AKB48・谷口めぐ、生駒里奈ら在籍の事務所所属「“女優”という夢を叶えるために」”. ORICON NEWS (oricon ME). (2020年12月25日) 2020年12月25日閲覧。

 ประวัติ 
ในวันที่ 19 มกราคม ค.ศ. 2013 เธอผ่านการออดิชัน AKB48 รุ่นที่ 15 

ในวันที่ 14 เมษายน ค.ศ. 2014 เธอได้รับการเลื่อนตําแหน่งจากเคงคิวเซย์ชั่วคราวเป็นเคงคิวเซย์ ต่อมาในวันที่ 3 ตุลาคม ค.ศ. 2014 เธอได้เลื่อนชั้นสู่ทีมเอ

ในเดือนมีนาคม ค.ศ. 2015 เธอได้เข้าร่วมยูนิต "Dendenmu Chu!" ซึ่งประกาศรายชื่อสมาชิกในวันที่ 25

เธออยู่ในอันดับที่ 69 ในการเลือกตั้งทั่วไปเอเคบีโฟร์ตีเอตซิงเกิลที่ 45 ได้รับการโหวตระหว่าง 31 พฤษภาคมถึง 18 มิถุนายน ค.ศ. 2016 

ในเดือนเมษายน ค.ศ. 2018 เธอถูกย้ายจากทีมเอไปยังทีมบี เนื่องจากการปรับโครงสร้างของทีมใหม่ ซึ่งการเปลี่ยนแปลงครั้งนี้ถูกประกาศในโรงละคร AKB48 ครบรอบ 12 ปี และมีการแสดงพิเศษในวันที่ 8 ธันวาคม 

ในวันที่ 25 ธันวาคม ค.ศ. 2020 มีการประกาศว่าเธอจะเป็นสมาชิกของ A.M.Entertainment
# ตำบลขนงพระ
ตำบลขนงพระ เป็นตำบลหนึ่งในอำเภอปากช่อง จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลขนงพระ ตั้งอยู่ห่างจากที่ว่าการอำเภอประมาณ 16 กิโลเมตร

 ประวัติ 
เดิมพื้นที่แห่งนี้เป็นพื้นที่กันดารพระภิกษุสงฆ์ ชาวบ้านเลยขนานกันว่าอย่าทนงที่จะเห็นพระ ต่อมาชาวบ้านอ่านเพี้ยนเป็น "คนงพระ" และ "ขนงพระ" ตามลำดับ โดยจะมีสามหมู่บ้านคือ ขนงพระเหนือ ขนงพระกลาง และขนงพระใต้ โดยแบ่งตามความห่างของต้นน้ำ หมู่บ้านที่อยู่ใกล้ต้นน้ำมากที่สุดคือขนงพระเหนือ

 ภูมิศาสตร์ 
ตำบลขนงพระตั้งอยู่ตรงตำแหน่งกึ่งกลางทางภูมิศาสตร์ของอำเภอปากช่อง ลักษณะภูมิประเทศเป็นพื้นที่ไม่ราบเรียบ มีลำตะคองไหลผ่าน และเนื่องจากอยู่ใกล้เขาใหญ่ ทำให้มีลักษณะภูมิอากาศที่เย็นสบาย มีหมอกในช่วงเช้าประมาณครึ่งชั่วโมง (ประมาณหกโมงเช้า)

 อาณาเขตติดต่อ 
ตำบลขนงพระมีอาณาเขตติดต่อกับตำบลข้างเคียง (ทั้งหมดอยู่ในอำเภอปากช่อง) ดังนี้
 ทิศเหนือ ติดต่อกับตำบลปากช่อง และตำบลหนองสาหร่าย 
 ทิศตะวันออก ติดต่อกับตำบลหนองสาหร่าย และตำบลวังกะทะ) 
 ทิศใต้ ติดต่อกับตำบลหมูสี และตำบลโป่งตาลอง
 ทิศตะวันตก ติดต่อกับตำบลหนองน้ำแดง

 การแบ่งเขตการปกครอง 
ตำบลขนงพระ แบ่งการปกครองออกเป็น 15 หมู่บ้าน คือ

 หมู่ที่ 1 ขนงพระเหนือ
 หมู่ที่ 2 ขนงพระใต้
 หมู่ที่ 3 บุกระเฉด
 หมู่ที่ 4 คลองหินลาด
 หมู่ที่ 5 ขนงพระกลาง
 หมู่ที่ 6 ซับสวอง
 หมู่ที่ 7 ประดู่บาก
 หมู่ที่ 8 หนองตะกู
 หมู่ที่ 9 เขาจันทร์
 หมู่ที่ 10 ตะเคียนทอง
 หมู่ที่ 11 โบนันซ่า
 หมู่ที่ 12 ผาสุข
 หมู่ที่ 13 ประดู่งาม
 หมู่ที่ 14 ปิ่นทอง
 หมู่ที่ 15 ทรัพย์ศรีมงคล

 เศรษฐกิจ 
เศรษฐกิจที่สำคัญในตำบลขนงพระ ได้แก่ กิจการรีสอร์ต การเกษตร ซึ่งได้แก่ วัวนม วัวเนื้อ สวนผัก นอกจากนี้ยังมีการเย็บผ้าโหล ที่พบได้บางครัวเรือน ผลิตภัณฑ์ในตำบล เช่น การจักสานสุ่มไก่ ไม้กวาดทางมะพร้าว และขนมนางเล็ด

 สถานที่สำคัญ 
การศึกษา
 โรงเรียนประถมศึกษา
 โรงเรียนวัดขนงพระเหนือ
 โรงเรียนขนงพระใต้
 โรงเรียนนิคมสร้างตนเองลำตะคอง 5
 โรงเรียนหนองตะกู
 โรงเรียนเขาจันทน์หอม
 โรงเรียนบุญเจริญวิทยา

สาธารณสุข
 โรงพยาบาลส่งเสริมสุขภาพตำบล 2 แห่ง

ศาสนสถาน
ตำบลขนงพระมีวัดทั้งหมด 12 แห่ง

 วัดขนงพระเหนือ
 วัดขนงพระใต้ 
 วัดแก่งกลางดงวราราม 
 วัดคลองหินลาด     
 วัดขนงพระกลาง      
 วัดซับสวอง             
 วัดหนองประดู่บาก  
 วัดเกิดแก้วนิมิต     
 วัดหนองตะกู       
 วัดเขาจันทน์หอม    
 วัดตะเคียนทอง  
 วัดผาสุข
# วัดเขาตลาด
วัดเขาตลาด  เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าตะเกียบ อำเภอท่าตะเกียบ จังหวัดฉะเชิงเทรา ที่ดินตั้งวัดมีเนื้อที่ 15 ไร่ 

วัดเขาตลาดตั้งวัดเมื่อวันที่ 20 มิถุนายน พ.ศ. 2538 โดยมีนายเลียง นาถาดทอง เป็นผู้ขออนุญาตสร้างวัด ได้รับพระราชทานวิสุงคามสีมาเมื่อวันที่ 12 กุมภาพันธ์ พ.ศ. 2545 มีเจ้าอาวาสรูปแรก คือ พระสมาน จนฺทโร และมีพระปลัดสว่าง สุจิตฺโต (ยังรัมย์) เป็นเจ้าอาวาสรูปปัจจุบัน

อาคารเสนาสนะที่สำคัญ ได้แก่ อุโบสถ กว้าง 7 เมตร ยาว 17.5 เมตร สร้างเมื่อ พ.ศ. 2530 เป็นอาคารคอนกรีตเสริมเหล็ก ศาลาการเปรียญกว้าง 14 เมตร ยาว 24 เมตร สร้างเมื่อ พ.ศ. 2529 เป็นอาคารไม้ กุฏิสงฆ์ จำนวน 5 หลัง เป็นอาคารไม้ 2 หลัง ครึ่งตึกครึ่งไม้ 3 หลัง นอกจากนั้นด้านการศึกษาทางวัดยังได้เปิดเป็นโรงเรียนพระปริยัติธรรมแผนกธรรม เปิดมาตั้งแต่ พ.ศ. 2542
# วัดเขาถ้ำม้าร้อง
วัดเขาถ้ำม้าร้อง เป็นวัดราษฎร์สังกัดคณะสงฆ์มหานิกาย ตั้งอยู่ในตำบลพงศ์ประศาสน์ อำเภอบางสะพาน จังหวัดประจวบคีรีขันธ์

วัดเขาถ้ำม้าร้องเป็นที่พักสงฆ์มาแต่นานตั้งแต่พระสงฆ์ชาวศรีลังกาและชาวอินเดียได้เดินทางเข้ามาเผยแผ่พุทธศาสนาในประเทศไทยและประเทศพม่า ใช้เป็นที่พักพิง ต่อมาในรัชสมัยพระบาทสมเด็จพระนั่งเกล้าเจ้าอยู่หัว เจ้าพระยาบดินทรเดชา (สิงห์ สิงหเสนี) ได้ออกปราบพวกโจรตามหัวเมืองต่าง ๆ ระหว่าง พ.ศ. 2385– 2387 เจ้าพระยาบดินทร์เดชาได้นำทัพมาพักที่หนองหัดไทย ปรากฏว่าม้าของท่านเจ้าพระยาบดินทร์เดชาได้หายไปแต่หาไม่พบ ได้ยินแต่เสียงม้าร้อง จึงเรียกภูเขานี้ว่า เขาถ้ำม้าร้อง วัดเขาถ้ำม้าร้องตั้งวัดเมื่อ พ.ศ. 2482 ได้รับพระราชทานวิสุงคามสีมาเมื่อ พ.ศ. 2501

ภายในวัดมีถ้ำอยู่หลายคูหา แต่ละห้องมีความงดงามด้วยหินงอกหินย้อย โดยเฉพาะมีหินที่มีรูปร่างลักษณะคล้ายหัวม้า มีบ่อน้ำทิพย์ซึ่งเป็นแหล่งน้ำศักดิ์สิทธิ์ที่ถูกนำไปใช้ในงานพิธีสำคัญต่าง ๆ ในถ้ำมีพระพุทธรูปปางสมาธิเรียงรายตลอดแนวและพระพุทธรูปปางไสยาสน์
# มาตางิ
มาตางิ  หมายถึง กลุ่มนักล่าสัตว์แถบภูมิภาคโทโฮกุ ตั้งอยู่ทางทิศตะวันออกเฉียงเหนือของประเทศญี่ปุ่น พบได้ที่เมืองอานิ จังหวัดอากิตะ กระจายไปตามเขตป่าเทือกเขาชิรากามิซึ่งเป็นรอยต่อระหว่างจังหวัดอากิตะกับจังหวัดอาโอโมริ และพบได้บริเวณเมืองใกล้เคียง ชนกลุ่มนี้ล่ากวางและหมีมาตั้งแต่ยุคกลางเป็นต้นมา มีวัฒนธรรมใกล้เคียงกับชาวไอนุ ซึ่งเป็นชนพื้นเมืองซึ่งอาศัยอยู่ทางตอนเหนือของประเทศ โดยเฉพาะวัฒนธรรมการบูชาหมีที่มีความใกล้เคียงกับชาวไอนุมากที่สุด ครั้นหลังคริสต์ศตวรรษที่ 19 เป็นต้นมา มีการผลิตปืนไรเฟิลในประเทศเพิ่มขึ้น ความจำเป็นในการล่าหมีก็ลดลง วัฒนธรรมมาตางิก็หดหายลงไปตามลำดับ ขณะที่ภาษาย่อยมาตางิ ซึ่งเป็นภาษาเฉพาะกลุ่ม ได้กลายเป็นภาษาสูญแล้ว 

โดยชื่อ มาตางิ เป็นคำไอนุ มาจากคำว่า มาตันกี (matangi) หรือ มาตันกีโตโน (matangitono) แปลว่า บุรุษแห่งเหมันตฤดู หรือ นายพราน จากการศึกษาของอี (Lee) และฮาเซงาวะ (Hasegawa) ระบุว่า มาตางิ เป็นผู้สืบสันดานจากนายพรานและชาวประมงไอนุซึ่งอพยพลงมาจากเกาะฮกไกโดลงสู่เกาะฮนชู เพื่อล่าสัตว์ให้กับกลุ่มชนที่ใช้ภาษาญี่ปุ่นในท้องถิ่นTjeerd de Graaf "Documentation and Revitalisation of two Endangered Languages in Eastern Asia: Nivkh and Ainu" 18 March 2015 พึงสังเกตจากการที่มาตางิใช้คำยืมจากภาษาไอนุสำหรับใช้เรียกชื่อสัตว์และภูมินามจำนวนมากKudō Masaki (1989). Jōsaku to emishi. Kōkogaku Library #51. New Science Press. p. 134Tanigawa, Ken'ichi (1980). Collected works, vol. 1. pp. 324–325

การล่าสัตว์ของมาตางิถือเป็นวิถีชีวิตมิใช่ล่าสัตว์เป็นเกมกีฬา พวกเขาเชื่อว่าสัตว์ป่าคือของขวัญที่เทพเจ้าแห่งขุนเขาประทานลงมา มาตางิมีกรรมวิธีจัดการเนื้อสัตว์และการแล่ โดยหลังการฆ่า มาตางิจะมีบทสวดเฉพาะ สัตว์ป่าเหล่านี้จะได้รับการบูชา ไม่มีชิ้นส่วนใดถูกทิ้ง และดวงวิญญาณจะได้รับการปลอบประโลมเพื่อกลับไปสู่ขุนเขาอีกครั้ง

มาตางิอาศัยอยู่ในหมู่บ้านขนาดเล็กแถบชายป่าชายเขาในภูมิภาคโทโฮกุ ที่อำเภอนิชิตสึงารุและนากัตสึงารุ จังหวัดอาโอโมริ อำเภอคิตาอากิตะและเซ็มโบกุ จังหวัดอากิตะ อำเภอวางะ จังหวัดอิวาเตะ อำเภอนิชิโอคิตามะและสึรูโอกะ จังหวัดยามางาตะ อำเภอมูรากามิและนากาอูโอนูมะ จังหวัดนีงาตะ พวกเขาประกอบอาชีพเกษตรกรรมในช่วงฤดูเพาะปลูกและฤดูเก็บเกี่ยว หากเป็นฤดูหนาวและต้นฤดูใบไม้ผลิ พวกเขาจะรวมตัวกันไปล่าสัตว์สัปดาห์ละครั้ง ปัจจุบันมาตางิบางคนขัดแย้งกับนักอนุรักษ์สิ่งแวดล้อม เพราะข้อกังวลด้านการตัดไม้ทำลายป่าและการลดจำนวนลงของสัตว์บางชนิด"Matagi: Hunters as Intermediaries Between 'Wild' and 'Domestic.'" Scott Schnell, Japan Anthropology Workshop, March 14, 2010 มาตางิไม่สามารถล่าเลียงผาญี่ปุ่น เพราะเป็นสัตว์ป่าคุ้มครอง ส่วนการล่าหมียังคงดำเนินต่อไป หากแต่ต้องได้รับใบอนุญาตแบบพิเศษ
# ตำบลพญาเย็น
ตำบลพญาเย็น เป็นตำบลหนึ่งในอำเภอปากช่อง จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลกลางดง และองค์การบริหารส่วนตำบลพญาเย็น

 การปกครอง 
 หมู่บ้าน 
ตำบลพญาเย็น แบ่งการปกครองออกเป็น 14 หมู่บ้าน คือ

 หมู่ที่ 1 น้ำพุ
 หมู่ที่ 2 หัวป้าง
 หมู่ที่ 3 หนองยาง
 หมู่ที่ 4 โนนกระโดน
 หมู่ที่ 5 โสกน้อย
 หมู่ที่ 6 ซับใต้
 หมู่ที่ 7 หัวโกรก
 หมู่ที่ 8 ถนนโค้ง
 หมู่ที่ 9 โสกลึกพัฒนา
 หมู่ที่ 10 พรหมประกาศิต
 หมู่ที่ 11 ผ่านศึก
 หมู่ที่ 12 อ่างหิน
 หมู่ที่ 13 พญาเย็น
 หมู่ที่ 14 หนองไม้แดง

 การปกครองส่วนท้องถิ่น 
พื้นที่ของตำบลพญาเย็นอยู่ในความรับผิดชอบองค์การปกครองส่วนท้องถิ่น 2 หน่วยงาน คือ

 องค์การปกครองส่วนท้องถิ่น           พื้นที่ (ตร.กม.)  หลังคาเรือน*  ประชากร*เทศบาลตำบลกลางดง           -               333        607องค์การบริหารส่วนตำบลพญาเย็น                                     -               5,977      7,587 รวม                                                                         -               6,310       8,194
 สถิติจำนวนประชากรและบ้านของตำบลพญาเย็น ข้อมูล ณ ธันวาคม 2564
# ตำบลหนองน้ำแดง
ตำบลหนองน้ำแดง เป็นตำบลหนึ่งในอำเภอปากช่อง จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลหนองน้ำแดง ตั้งอยู่ห่างจากที่ว่าการอำเภอประมาณ 10 กิโลเมตร

 อาณาเขตติดต่อ 
 ทิศเหนือ ติดต่อกับ ตำบลขนงพระ และตำบลปากช่อง
 ทิศตะวันออก ติดต่อกับ ตำบลขนงพระ
 ทิศใต้ ติดต่อกับ ตำบลหมูสี และตำบลพญาเย็น
 ทิศตะวันตก ติดต่อกับ ตำบลปากช่อง และตำบลกลางดง

 การปกครอง 
ตำบลหนองน้ำแดง แบ่งการปกครองออกเป็น 22 หมู่บ้าน คือ

 หมู่ที่ 1 หนองน้ำแดง
 หมู่ที่ 2 วงษ์เกษตร
 หมู่ที่ 3 เขาวง
 หมู่ที่ 4 วะกะเจียว
 หมู่ที่ 5 หนองมะกรูด
 หมู่ที่ 6 โป่งกระสัง
 หมู่ที่ 7 ไทยเดิม
 หมู่ที่ 8 ไทรทอง
 หมู่ที่ 9 ธารมงคล
 หมู่ที่ 10 คลองชัย
 หมู่ที่ 11 มอกระหาด

 สถานที่สำคัญ 
 การศึกษา 
 โรงเรียนประถมศึกษา
 โรงเรียนบ้านเขาวง	
 โรงเรียนบ้านนา (ประสิทธิ์วิทยาคาร)	
 โรงเรียนบ้านโป่งกะสัง		
 โรงเรียนวัดวชิราลงกรณวราราม	
 โรงเรียนมัธยมศึกษา
 โรงเรียนมัธยมวชิราลงกรณวราราม
 โรงเรียนนานาชาติ
 โรงเรียนนานาชาติเซนต์สตีเฟ่นส์ เขาใหญ่

 การศาสนา 
 วัด/สำนักสงฆ์
 วัดเขาแก้วจุฬามณี (เขาจุฬามณี) 
 วัดเขาวงเจริญธรรม (เขาเจริญธรรม)
 วัดเขาวงน้อย (หนองบอน)
 วัดถ้ำเขาวง 
 วัดถ้ำเพชรพิมาน 
 วัดไทยเดิมผดุงธรรม 
 วัดบ้านนา
 วัดถ้ำไตรรัตน์ (ธรรมยุติกนิกาย)
 วัดวชิราลงกรณวรารามวรวิหาร
 สถานปฏิบัติธรรมธวีธรรม (ไร่แสงงาม)
# ตำบลคลองม่วง
ตำบลคลองม่วง เป็นตำบลหนึ่งในอำเภอปากช่อง จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลคลองม่วง 

 อาณาเขตติดต่อ 
 ทิศเหนือ ติดต่อกับ ตำบลวังไทร และเขตอำเภอสีคิ้ว
 ทิศตะวันออก ติดต่อกับ ติดเขตอำเภอปักธงชัย และเขตอำเภอสีคิ้ว
 ทิศใต้ ติดต่อกับ ตำบลวังกะทะ
 ทิศตะวันตก ติดต่อกับ ตำบลวังไทร และตำบลหนองสาหร่าย

 การปกครอง 
ตำบลคลองม่วง แบ่งการปกครองออกเป็น 22 หมู่บ้าน คือ

 หมู่ที่ 1 ซับเศรษฐี
 หมู่ที่ 2 หนองหมาก
 หมู่ที่ 3 วังสีสด
 หมู่ที่ 4 คลองม่วง
 หมู่ที่ 5 ซับพลู
 หมู่ที่ 6 โป่งวัวแดง
 หมู่ที่ 7 คลองสมบูรณ์
 หมู่ที่ 8 ราษฎรสามัคคี
 หมู่ที่ 9 โป่งดินดำ
 หมู่ที่ 10 หนองผักหนอก
 หมู่ที่ 11 หนองไทร
 หมู่ที่ 12 ศาลเจ้า
 หมู่ที่ 13 ลำสะพานหิน
 หมู่ที่ 14 โคกสูง
 หมู่ที่ 15 หนองผักบุ้ง
 หมู่ที่ 16 หนองหิน
 หมู่ที่ 17 สันติสุข
 หมู่ที่ 18 หนองไทรใต้
 หมู่ที่ 19 หนองไทรเหนือ
 หมู่ที่ 20 วังมะนาว
 หมู่ที่ 21 แสนสุข

 สถานที่สำคัญ 
 การศึกษา 

 โรงเรียน
 โรงเรียนนิคมสร้างตนเองลำตะคอง 4
 โรงเรียนบ้านซับเศรษฐี
 โรงเรียนบ้านโป่งวัวแดง
 โรงเรียนบ้านหนองหมาก
 โรงเรียนวันอาสาพัฒนา 2520

 การศาสนา 
 วัด/สำนักสงฆ์
ตำบลคลองม่วงมีวัดทั้งหมด 5 แห่ง คือ
 วัดซับเศรษฐี 
 วัดวังน้ำวน 
 วัดหนองไทร 
 วัดหนองหมาก
 วัดซับพลู
# นีกอลา แฌ็สเกียร์
นีกอลา แฌ็สเกียร์ (เกิด 9 พฤษภาคม ค.ศ. 1971) เป็นนักออกแบบแฟชั่นชาวฝรั่งเศส-เบลเยียม เป็นผู้อำนวยการฝ่ายสร้างสรรค์แผนกเครื่องแต่งกายสตรีของหลุยส์ วิตตอง (ซึ่งมีเจ้าของคือแอลวีเอ็มเอช) มาตั้งแต่ ค.ศ. 2013

 ชีวิตวัยเด็ก 
แฌ็สเกียร์เกิดที่เมืองกอมีน จังหวัดนอร์ (พรมแดนฝรั่งเศส-เบลเยียม) เป็นลูกคนเล็กในบรรดาลูกชายสองคนของเจ้าของและผู้จัดการสนามกอล์ฟชาวเบลเยียมที่พูดภาษาฝรั่งเศส และแม่ชาวฝรั่งเศสที่รักแฟชั่นDaisy Garnett (6 February 2003), From Paris with Love New York.Alice Gregory (18 October 2019) Nicolas Ghesquière T: The New York Times Style Magazine. เขาเติบโตขึ้นมาในเมืองลูเดิง จังหวัดเวียน ตั้งแต่อายุยังน้อย แฌ็สเกียร์ชอบและฝึกฝนกีฬา เช่น การขี่ม้า การฟันดาบ และว่ายน้ำ

เมื่อยังเด็ก แฌ็สเกียร์ประกาศว่าเขาอยากเป็นนักออกแบบ เขายอมรับว่านี่คือความปรารถนาที่จะทำอะไรบางอย่างที่แตกต่างจากพ่อแม่ของเขา เมื่ออายุได้ 12 ปี เขาร่างแบบชุดเดรสในหนังสือเรียนของเขา ทำชุดจากผ้าม่านของแม่ และออกแบบต่างหูจากโคมระย้าคริสตัลของยาย/ย่า

ด้วยความช่วยเหลือจากพ่อของเขา แฌ็สเกียร์ได้รวบรวมผลงานภาพแบบร่างและส่งไปพร้อมกับจดหมายแนะนำตัวเองถึงนักออกแบบหลายคนIngrid Sischy (27 March 2014), The Thriller at Vuitton Vanity Fair. เขาฝึกงานอย่างขยันขันแข็งในช่วงปิดภาคเรียน เมื่ออายุ 14 ปี เขาฝึกงานกับอาแญ็ส เบ. นักออกแบบชาวฝรั่งเศส และได้รับค่าจ้างเป็นเสื้อผ้า จากนั้นเขาไปฝึกงานกับกอรีน กอบซง เขาตัดสินใจว่าแฟชั่นเป็นเรื่องยากและกลับบ้านเพื่อเรียนให้จบ

 อาชีพ 
หลังจากจบการศึกษาจากโรงเรียนมัธยมตอนอายุ 18 ปี แฌ็สเกียร์ได้ลาออกจากโรงเรียนศิลปะเพื่อทำงานเป็นผู้ช่วยของฌ็อง-ปอล กาลตีเย ดีไซเนอร์ชื่อดังตั้งแต่ปี ค.ศ. 1990 ถึง ค.ศ. 1992Jo Ellison (19 September 2015), Nicolas Ghesquière Financial Times.
# ตำบลไพล (อำเภอลำทะเมนชัย)
ตำบลไพล เป็นตำบลหนึ่งในอำเภอลำทะเมนชัย จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลหนองบัววง และเทศบาลตำบลไพล

 การปกครอง 
 หมู่บ้าน 
ตำบลไพล แบ่งการปกครองออกเป็น 10 หมู่บ้าน คือ

 หมู่ที่ 1 ทะเมนชัย
 หมู่ที่ 2 อ้อ
 หมู่ที่ 3 โนนสมบูรณ์
 หมู่ที่ 4 ไพล
 หมู่ที่ 5 หนองแวง
 หมู่ที่ 6 ใหม่ทะเมนชัย
 หมู่ที่ 7 โนนบูรพา
 หมู่ที่ 8 อุดมสิน
 หมู่ที่ 9 ตะเคียนทอง
 หมู่ที่ 10 กุดน้ำใส

 การปกครองส่วนท้องถิ่น 
พื้นที่ของตำบลไพล อยู่ในความรับผิดชอบองค์การปกครองส่วนท้องถิ่น 2 หน่วยงาน คือ

 องค์การปกครองส่วนท้องถิ่น           พื้นที่ (ตร.กม.)  หลังคาเรือน*  ประชากร*เทศบาลตำบลหนองบัววง          -                 348       1,366	เทศบาลตำบลไพล               -                 1,258       4,764 รวม                                        -                 1,606       6,130
 สถิติจำนวนประชากรและบ้านของตำบลไพล ข้อมูล ณ ธันวาคม 2564
# ฮิโนฮาระ
ฮิโนฮาระ  เป็นหมู่บ้านที่ตั้งอยู่ในส่วนตะวันตกของมหานครโตเกียว ประเทศญี่ปุ่น จากข้อมูลเมื่อวันที่ 1 เมษายน 2021 หมู่บ้านนี้มีประชากรประมาณ 2,101 คน มีความหนาแน่นของประชากร 20 คนต่อตารางกิโลเมตร และมีขนาดพื้นที่ทั้งสิ้น  ฮิโนฮาระเป็นหน่วยการบริหารเดียวในโตเกียวในส่วนที่ไม่ใช่หมู่เกาะที่ยังมีรูปแบบเป็นเทศบาลหมู่บ้าน

 ภูมิศาสตร์ 
 เทศบาลข้างเคียง 
 มหานครโตเกียว
 นครฮาจิโอจิ (ทางทิศตะวันออก)
 นครอากิรูโนะ (ทางทิศตะวันออก)
 เมืองโอกูตามะ (ทางทิศเหนือ)
 จังหวัดคานางาวะ
 นครซางามิฮาระ (ทางทิศใต้)
 จังหวัดยามานาชิ
 นครอูเอโนฮาระ (ทางทิศใต้)

 ประชากร 
จากข้อมูลสำรวจสำมะโนประชากรของญี่ปุ่นสถิติประชากรฮิโนฮาระ จำนวนประชากรของฮิโนฮาระลดลงตั้งแต่ช่วงทศวรรษ 1950 และปัจจุบันเหลือน้อยกว่าครึ่งหนึ่งของเมื่อหนึ่งศตวรรษก่อน

 การขนส่ง 
 รถไฟ 
ฮิโรฮาระไม่มีรถไฟโดยสารให้บริการ การขนส่งสาธารณะหลักคือรถประจำทาง โดยมีบริการรถประจำทางตามกำหนดเวลามายังฮิโรฮาระจากสถานีรถไฟมูซาชิ-อิตสึไกจิในนครอากิรูโนะ ซึ่งเป็นสถานีปลายทางในเส้นทางรถไฟสายอิตสึไกจิของบริษัทรถไฟญี่ปุ่นตะวันออก 

 ทางหลวง 
ฮิโรฮาระไม่มีทางด่วนและไม่มีทางหลวงแผ่นดินผ่าน มีเพียงทางหลวงโตเกียวหมายเลข 33, 205, และ 206
# รักนาร์ โลดโบรก
รักนาร์ โลดโบรก  เป็นวีรบุรุษชาวไวกิงในตำนาน และเป็นกษัตริย์แห่งเดนมาร์กและสวีเดนในตำนาน เขาเป็นที่รู้จักจากกวีนิพนธ์นอร์สโบราณของสมัยไวกิง นิยายซากาในภาษาไอซ์แลนด์ และพงศาวดารเกือบร่วมสมัย ตามวรรณกรรมดั้งเดิม รักนาร์ได้สร้างชื่อเสียงโด่งดังให้กับตัวเขาเองด้วยการบุกเข้าโจมตีหมู่เกาะอังกฤษและจักรวรรดิโรมันอันศักดิ์สิทธิ์หลายครั้งในคริสต์ศตวรรษที่ 9 เขายังปรากฎในตำนานนอร์ส และซากาเชิงตำนานอย่าง เรื่องเล่าของบุตรชายแห่งรักนาร์  และ เศษเสี้ยวของซากาว่าด้วยกษัตริย์โบราณบางพระองค์  กล่าวว่า บิดาของรักนาร์ โลดโบรก เป็นกษัตริย์แห่งสวีเดนในตำนาน มีพระนามว่าซิกูร์เดอร์ ริงเกอร์Butler, Josh "The Real Ragnar Lothbrok."  Historic UK.  Retrieved 21 April 2020.
# ตำบลโป่งตาลอง
โป่งตาลอง เป็นตำบลในอำเภอปากช่อง จังหวัดนครราชสีมา เป็นตำบลที่มีที่ราบสูงเอียงลอนคลื่นมีภูเขาอยู่ทางด้านเหนือของตำบล ทางด้านใต้เป็นเขตอุทยานแห่งชาติเขาใหญ่ ปัจจุบันพื้นที่รองรับการตั้งรีสอร์ท โรงแรม สถานที่ท่องเที่ยว 

 ที่ตั้งและอาณาเขต 
ตำบลโป่งตาลอง มีอาณาเขตติดต่อกับเขตการปกครองข้างเคียง ดังนี้

 ทิศเหนือ ติดต่อกับตำบลขนงพระ และตำบลวังกะทะ
 ทิศใต้ ติดต่อกับตำบลบุฝ้าย และตำบลโพธิ์งาม (อำเภอประจันตคาม จังหวัดปราจีนบุรี)
 ทิศตะวันออก ติดต่อกับตำบลวังหมี (อำเภอวังน้ำเขียว)
 ทิศตะวันตก ติดต่อกับตำบลหมูสี

 ประวัติ 
โป่งตาลองเดิมเป็นหมู่บ้านในเขตตำบลหมูสี อำเภอสีคิ้ว ในปี พ.ศ. 2500 ทางราชการได้แยกตั้งกิ่งอำเภอปากช่อง ออกจากอำเภอสีคิ้ว โดยแยกตำบลปากช่อง ตำบลหมูสี ตำบลกลางดง ตำบลจันทึกมาตั้งรวม 4 ตำบล วันที่ 22 มกราคม พ.ศ. 2500 โป่งตาลองจึงเป็นหมู่บ้านในเขตตำบลหมูสี กิ่งอำเภอปากช่อง และต่อมาได้อยู่ในเขตของอำเภอปากช่องอย่างเป็นทางการในปี พ.ศ. 2501 วันที่ 22 กรกฎาคม พ.ศ. 2501

ปี พ.ศ. 2525 ด้านทิศตะวันออกของตำบลหมูสี มีพื้นที่หมู่บ้านมากถึง 7 หมู่บ้าน จึงแยกพื้นที่หมู่ 2 บ้านหนองคุ้ม, หมู่ 9 บ้านโป่งตาลอง, หมู่ 12 บ้านสระน้ำใส, หมู่ 14 บ้านหนองจอก, หมู่ 15 บ้านโป่งไทร, หมู่ 16 บ้านปอหู และหมู่ 17 บ้านอีซ่อม ของตำบลหมูสี แยกตั้งออกเป็น ตำบลโป่งตาลอง วันที่ 1 มิถุนายน พ.ศ. 2525 เป็นตำบลลำดับที่ 8 ของทางอำเภอปากช่องจนถึงปัจจุบัน

 การแบ่งเขตการปกครอง 
 การปกครองส่วนภูมิภาค 
ตำบลโป่งตาลองแบ่งพื้นที่การปกครองออกเป็น 13 หมู่บ้าน ได้แก่
หมู่ 1บ้านโป่งตาลอง(Ban Pong Ta Long)หมู่ 9 (เดิม) โอนมาจากตำบลหมูสีหมู่ 2บ้านหนองคุ้ม(Ban Nong Khum)หมู่ 2 (เดิม) โอนมาจากตำบลหมูสีหมู่ 3บ้านโป่งไทร(Ban Pong Sai)หมู่ 15 (เดิม) โอนมาจากตำบลหมูสีหมู่ 4บ้านปอหู(Ban Po Hu)หมู่ 16 (เดิม) โอนมาจากตำบลหมูสีหมู่ 5บ้านหนองซ่อม(Ban Nong Som)หมู่ 17 (เดิม) โอนมาจากตำบลหมูสีหมู่ 6บ้านหนองจอก(Ban Nong Chok)หมู่ 14 (เดิม) โอนมาจากตำบลหมูสีหมู่ 7บ้านสระน้ำใส(Ban Sa Nam Sai)หมู่ 12 (เดิม) โอนมาจากตำบลหมูสีหมู่ 8บ้านตะเคียนงาม(Ban Takhian Ngam) -หมู่ 9บ้านมอตะเคียน(Ban Mo Takhian) -หมู่ 10บ้านหนองกรวด(Ban Nong Kruat) -หมู่ 11บ้านเนินทอง(Ban Noen Thong) -หมู่ 12บ้านเทพนิมิตร(Ban Thep Nimit) -หมู่ 13บ้านโป่งฉนวน(Ban Pong Chanuan) -

 สถานที่สำคัญ 
การศึกษา
 ศูนย์พัฒนาเด็กเล็ก 1 แห่ง
 ศูนย์พัฒนาเด็กเล็กองค์การบริหารส่วนตำบลโป่งตาลอง
 โรงเรียน 6 แห่ง
 โรงเรียนเขาใหญ่พิทยาคม
 โรงเรียนบ้านโป่งตาลอง
 โรงเรียนบ้านหนองจอก
 โรงเรียนบ้านหนองคุ้ม
 โรงเรียนบ้านหนองซ่อมตะเคียนงาม
 โรงเรียนเรียนบ้านสระน้ำใส

การศาสนา
 วัด 6 แห่ง 
 วัดมกุฏคีรีวัน
 วัดโป่งตาลอง
 วัดหนองจอก
 วัดหนองคุ้ม
 วัดหนองซ่อมตะเคียนงาม
 วัดสระน้ำใส

การสาธารณสุข
 โรงพยาบาล 1 แห่ง
 โรงพยาบาลมกุฏคีรีวัน
 โรงพยาบาลสัตว์ 1 แห่ง
 โรงพยาบาลสัตว์มหาวิทยาลัยเกษตรศาสตร์ ณ ทิพย์พิมาน
 โรงพยาบาลส่งเสริมสุขภาพ 1 แห่ง
 โรงพยาบาลส่งเสริมสุขภาพตำบล หนองคุ้ม

อื่นๆ
 พระตำหนักทิพย์พิมาน
 หอศิลป์ทิพย์พิมาน

 การปกครองส่วนท้องถิ่น 
ท้องที่ตำบลโป่งตาลอง มีองค์กรปกครองส่วนท้องถิ่นเพียงแห่งเดียว คือ องค์การบริหารส่วนตำบลโป่งตาลอง ครอบคลุมพื้นที่ตำบลโป่งตาลองทั้งหมด ซึ่งเป็นสภาตำบลโป่งตาลองที่จัดตั้งขึ้นในปี พ.ศ. 2525 และยกฐานะขึ้นเป็นองค์การบริหารส่วนตำบลโป่งตาลองในวันที่ 30 มกราคม พ.ศ. 2539 วันที่ 30 มกราคม พ.ศ. 2539
# ตำบลบ้านยาง (อำเภอลำทะเมนชัย)
ตำบลบ้านยาง เป็นตำบลแห่งหนึ่ง ตั้งอยู่ในอำเภอลำทะเมนชัย จังหวัดนครราชสีมา พื้นที่ทั้งหมดอยู่ในความรับผิดชอบของ เทศบาลตำบลบ้านยาง ตั้งอยู่ห่างจากอำเภอลำทะเมนชัย 20 กิโลเมตร

 อาณาเขต 
 ทิศเหนือ : ติดต่อกับ ตำบลไพล 
 ทิศใต้ : ติดต่อกับ ตำบลโคกสะอาด ตำบลโคกล่าม (อำเภอลำปลายมาศ จังหวัดบุรีรัมย์)
 ทิศตะวันออก : ติดต่อกับ ตำบลคูเมือง (อำเภอคูเมือง จังหวัดบุรีรัมย์)
 ทิศตะวันตก : ติดต่อกับ ตำบลตลาดไทร (อำเภอชุมพวง) และตำบลช่องแมว

 การปกครอง 
ตำบลบ้านยาง แบ่งการปกครองออกเป็น 17 หมู่บ้าน คือ

 หมู่ที่ 1 หนองยาง
 หมู่ที่ 2 หัวขัว
 หมู่ที่ 3 หนองม่วง
 หมู่ที่ 4 โสกดู่
 หมู่ที่ 5 หนองเชือก
 หมู่ที่ 6 หินแร่
 หมู่ที่ 7 ห้วยผักหนาม
 หมู่ที่ 8 หนองอ้อ
 หมู่ที่ 9 หนองนกเป็ด
 หมู่ที่ 10 หนองดู่
 หมู่ที่ 11 อรุณพัฒนา
 หมู่ที่ 12 ม่วงเหนือ
 หมู่ที่ 13 อ้อ
 หมู่ที่ 14 หนองตาด
 หมู่ที่ 15 ยาง
 หมู่ที่ 16 หนองดู่น้อย
 หมู่ที่ 17 หัวขัวใหม่

 สถานที่สำคัญ 
 การศึกษา 
 โรงเรียน จำนวน 6 แห่ง
 โรงเรียนบ้านหนองยาง
 โรงเรียนบ้านหนองม่วงวิทยาคาร	
 โรงเรียนหนองอ้อวิทยาคม	
 โรงเรียนบ้านหนองดู่	
 โรงเรียนบ้านหินแร่หนองนกเป็ดวิทยา
 โรงเรียนบ้านโสกดู่   
 ศูนย์พัฒนาเด็กเล็กก่อนวัยเรียน  
 ศูนย์พัฒนาเด็กเล็กบ้านหนองยาง	
 ศูนย์พัฒนาเด็กเล็กบ้านหนองอ้อ	
 ศูนย์พัฒนาเด็กเล็กบ้านหนองดู่	
 ศูนย์พัฒนาเด็กเล็กบ้านหินแร่
 ศูนย์พัฒนาเด็กเล็กบ้านหนองม่วง

 การศาสนา 
 วัด มีทั้งหมด 12 แห่ง

 การสาธารณสุข 
 โรงพยาบาลส่งเสริมสุขภาพตำบล 1 แห่ง
 โรงพยาบาลส่งเสริมสุขภาพตำบลบ้านยาง
# ตำบลช่องแมว
ตำบลช่องแมว เป็นตำบลแห่งหนึ่ง ตั้งอยู่ในอำเภอลำทะเมนชัย จังหวัดนครราชสีมา พื้นที่ทั้งหมดอยู่ในความรับผิดชอบของ เทศบาลตำบลช่องแมว ตั้งอยู่ห่างจากอำเภอลำทะเมนชัย 12 กิโลเมตร

 อาณาเขต 
 ทิศเหนือ : ติดต่อกับ ตำบลขุย 
 ทิศใต้ : ติดต่อกับ ตำบลโนนรัง (อำเภอชุมพวง)
 ทิศตะวันออก : ติดต่อกับ ตำบลบ้านยาง
 ทิศตะวันตก : ติดต่อกับ ตำบลโนนรัง (อำเภอชุมพวง)

 การปกครอง 
ตำบลช่องแมว แบ่งการปกครองออกเป็น 22 หมู่บ้าน คือ

 หมู่ที่ 1 ปลักอีแรต
 หมู่ที่ 2 สี่เหลี่ยม
 หมู่ที่ 3 ช่องแมว
 หมู่ที่ 4 หนองมะเขือน้อย
 หมู่ที่ 5 หนองมะเขือใหญ่
 หมู่ที่ 6 กุดกี่
 หมู่ที่ 7 ดงหลบ
 หมู่ที่ 8 โนนกอก
 หมู่ที่ 9 หนองจาน
 หมู่ที่ 10 ปอแดง
 หมู่ที่ 11 มาบป่าแดง
 หมู่ที่ 12 หนองจานใต้
 หมู่ที่ 13 สี่เหลี่ยมน้อย
 หมู่ที่ 14 โนนวัด
 หมู่ที่ 15 ใหม่สามัคคี
 หมู่ที่ 16 หนองขาม
 หมู่ที่ 17 หนองคลอง
 หมู่ที่ 18 หนองแสงพัฒนา
 หมู่ที่ 19 หนองกุง
 หมู่ที่ 20 โนนสำราญ
 หมู่ที่ 21 โนนรัง
 หมู่ที่ 22 หนองมะเขือ

 สถานที่สำคัญ 
 การศึกษา 
 โรงเรียน จำนวน 6 แห่ง
 โรงเรียนมัธยมศึกษา (ม.1-ม.6)
 โรงเรียนช่องแมววิทยาคม	
 โรงเรียนขยายโอกาส (อนุบาล-ม.3)
 โรงเรียนบ้านหนองมะเขือ
 โรงเรียนบ้านหนองจานใต้
 โรงเรียนบ้านดงหลบ
 โรงเรียนประถมศึกษา (อนุบาล-ป.6)
 โรงเรียนวัดจันทนาราม
 โรงเรียนบ้านช่องแมว
 โรงเรียนบ้านสี่เหลี่ยม
 โรงเรียนบ้านหนองจาน
 โรงเรียนบ้านมาบป่าแดง
 ศูนย์พัฒนาเด็กเล็กก่อนวัยเรียน  
 ศูนย์พัฒนาเด็กเล็กบ้านหนองกุง
 ศูนย์พัฒนาเด็กเล็กบ้านสี่เหลี่ยม
 ศูนย์พัฒนาเด็กเล็กบ้านกุดกี่
 ศูนย์พัฒนาเด็กเล็กบ้านมาบป่าแดง
 ศูนย์พัฒนาเด็กเล็กจันทนาราม
 ศูนย์พัฒนาเด็กเล็กหนองมะเขือ
 ศูนย์พัฒนาเด็กเล็กบ้านดงหลบ

 การศาสนา 
 วัด 
 วัดศิริโภคาภิรมย์
 วัดโนนรังปอแดง 
 วัดจันทนาราม 
 วัดอรัญญาวาส 
 วัดหนองมะเขือ 
 วัดหนองจานเหนือ 
 วัดบ้านหนองจานใต้ 
 วัดมาบป่าแดง 
 วัดใหม่สามัคคีธรรม 
 วัดบ้านกุดกี่ 
 วัดบ้านหนองมะเขือใหญ่